Hičkoks (filma)
"Hičkoks" (angļu: Hitchcock) ir 2012. gada ASV biogrāfiska drāma, kuras režisors ir Saša Gervasi. Galvenās lomas atveido Entonijs Hopkinss, Helēna Mirena, Skārleta Johansone, Toni Kolete, Denijs Hjūstons un Džesika Bīla. Filmas pirmizrāde notika 2012. gada 1. novembrī Amerikas Filmu institūta festivālā. Filmā parādītas Alfreda Hičkoka un viņa sievas Almas Revilas attiecības filmas "Psiho" filmēšanas laikā.